text: Midotoc to tilid, o Kwazulu-Natal sa’etal i 1050 mihecaan minengneng to ko sa’ayaway a pisamaradan. I Linpopo ’alo pakatimolay a Xhosa tamdaw, o sowal halo ’ayaway a Koisan a sowal ko kacipinangan. Ikor, Xhosa tamdaw tangasa i aniniay a Oos-Kaap a ta’akay foting ’alo. Nawhani Bantu tamdaw i finawlan ato ponka (maradan to’as pisa’alapitan) ikaka ko picalap, i kalinahan nangra ira to ko sakitado ato nisolotan to no yincumin. I Mpumalanga manengneng ko pinapina mamoloay fokeloh ato matisilay fokeloh[88].